section_heading: Radnja
paragraph_text: Na Stargazeru pod utjecajem kugle Picard ponovo proživljava sukob misleći da je Enterprise nepoznati brod koji ih napada. Uvjeren da Stargazeru prijeti uništenje ponovo izvodi svoj poznati Picardov manevar u kojem pomoću naglog izlaska iz warpa brod na trenutak izgleda kao da je na dva mjesta u isto vrijeme, no Data uspijeva otkriti pravi brod i pomoću vučne zrake ga zaustaviti.<br> Riker uspijeva uspostaviti komunikaciju sa Stargazerom i obavijestiti Picarda o kugli na mostu koja utječe na njegov um. Posljednjim snagama svoje volje on ju uspijeva pronaći i uništiti čime prekida njen utjecaj i vraća kontrolu nad svojim umom.